kardosdrur/scandi-wiki huggingface dataset:
Tietgenkollegiet

Tietgenkollegiet er et kollegium beliggende i Ørestad og ved siden af Københavns Universitet Amager, IT-Universitetet og DR-Byen. Tietgenkollegiet blev opført 2004-2005 med Nordea-fonden som bygherre. Bygningen er tegnet af Lundgaard&Tranberg Arkitekter og består af 360 lejemål fordelt på seks etager i en cirkelrund bygning, der omgiver en atriumgård. Facaden er beklædt med den kobberholdige legering tombak og kendetegnes ved dens forskudte vinduespartier og altaner. Under kollegiet findes en parkeringskælder.

Litteratur 
 Pernille Stensgaard: Tietgenkollegiet; Nyt Nordisk Forlag (2007),

Eksterne henvisninger 

 Tietgenkollegiets hjemmeside
 Tietgenkollegiet på Copenhagen X 

Kollegier i København
Ørestad
Frank Hasselstroem

Frank Hasselstroem er en dansk komponist, arrangør, producer, musiker og underviser, uddannet på Rytmisk Musikkonservatorium i København.

Han har produceret og skrevet musik til bl.a. The Savage Rose, Catbird og Annisette trio. 

Han dannede sammen med sangerinden Billie Koppel bandet Catbird i 2001. Frank Hasselstrøm blev i 2003 nomineret til "Arets Producer" ved Danish Music Awards for hans arbejde på "Sliding From The Moon", udgivet på BMG/RCA. Han blev ligeledes med Catbird nomineret til "Årets Nye Navn" ved Danmark Radio's P3-pris. Frank Hasselstrøm nyarrangede musikken til balletten Dødens Triumf, som blev opført på Østre Gasværk Teater i 2002, med ham selv som kapelmester. Frank Hasselstrøm er multi-instrumentalist, og spiller foruden klaver, også trombone, trompet, tuba, guitar, bas, percussion og trommer.

Han har skrevet meget forskellig musik, både klassisk og rytmisk, bl.a. til Odense Symfoniorkester, Annisette, Savage Rose, Catbird, og til mange novelle-tv- og reklamefilm. Frank Hasselstrøm har været kapelmester i mange andre sammenhænge, bl.a. på Østre Gasværk Teater og Betty Nansen.

Han har desuden undervist børn og unge i mere end 20 år i forskellige sammenhænge som "VollmoseSymfonien", "Aftryk", "Red Barnet", "Røde Kors", og har også været udsendt som huskunstner fra Statens Kunstfond i flere projekter. Frank Hasselstrøm har ligeledes drevet sin egen musikskole i Københavns Sydhavn, men er nu musikskoleleder for Almus Musikskole. 

Frank Hasselstrøm har sit eget studie i København.

Frank Hasselstroem spiller i The Savage Rose, Catbird og Billie Koppel Band.

I 2021 dannede Frank Hasselstrøm bandet Billie and The Bell, med hvem han udgivet EP'en "Billie and The Bell".

Diskografi (udvalg) 
(som musiker, komponist og/eller producer)

The Savage Rose Homeless (producer, musiker)

 The Savage Rose Roots From The Wasteland (producer, komponist, musiker)
 The Savage Rose Love And Freedom (producer, musiker)
 The Savage Rose Universal Daughter
 Catbird Sliding From The Moon (producer, komponist, musiker)
 Catbird Among Us (producer, komponist, musiker)
 Catbird Sweet Cry (producer, komponist, musiker)
 Martin Hall Music Hall (producer, musiker)
 Naja Rosa Naja Rosa
 Aisha Deeper Than Roots
 Odense Symfoniorkester VollsmoseSymfonien
 Billie And The Bell (EP)
  Cool Cats (Soundtrack)

Kilder

Eksterne henvisninger 
 Almus: Frank Hasselstrøm , hentet 14. august 2014.

Tjek fødselsår
Komponister fra Danmark
Musikere fra Danmark
Billie Koppel

Billie Koppel (født 1972) er en dansk sangerinde og sangskriver. 
Hun er datter af Annisette og Thomas Koppel (Savage Rose).

Catbird 

I midten af 90'erne var hun bosat i Los Angeles, hvor hun indspillede et album med bl.a. Branford Marsalis, Ray Fuller og Ricky Lawson. Hun brød samarbejdet med Herb Cohen (manager for bl.a. Tom Waits og Tim Buckley) i slutningen af 90'erne, flyttede fra Los Angeles tilbage til Danmark og dannede bandet Catbird med komponisten Frank Hasselstrøm. 
Billie Koppel blev i 2003 nomineret til "Arets Sangerinde" ved Danish Music Awards. Catbird blev ligeledes nomineret til "årets nye navn" ved Danmarks Radios P3-pris. Catbird har udgivet 2 albums: "Sliding From The Moon (2003 BMG) og "Among Us" (2008 Playground Music).

Korsanger 

Billie Koppel startede som korsanger i Savage Rose og medvirkede på flere album (også som solist).

Teater 

Hun har medvirket i flere teaterstykker, bl.a Bella Vita på Gladsaxe Teater, Dødens Triumf på Østre Gasværk Teater og Enden Er Nær på Bellevue Teater. Billie Koppel er desuden uddannet danser/koreograf fra Skolen for Moderne Dans.

Se også 
 Koppel-slægten med polsk-jødiske aner

Ekstern henvisninger 
 Hjemmeside

Sangere fra Danmark
Billie
Hemming Hartmann-Petersen

Klavs Hemming Moritz Hartmann-Petersen (født 4. november 1923 i København, død 12. september 2004) var en dansk forfatter, musiker, lærer og programsekretær.

Fra sit 17. år var Hartmann-Petersen en aktiv del af den danske "jazz-guldalder". Under det meste af 2. verdenskrig spillede han kontrabas i Børge Roger Henrichsens kvintet. Fra slutningen af 1940'erne virkede han desuden som teatermusiker og optrådte med Osvald Helmuth og Liva Weel.

Efter nogle år som matematiklærer på seminariet i Nuuk og et år som gymnasielærer på Stenhus Kostskole var han i 1960'erne med til at skabe det, vi i dag kender som P3, og var med radiodirektør Leif Lønsmanns ord var han en af dem, "som var fremsynede og modige nok til at tage de unge radiolyttere alvorligt". Således var han gennem 30 år blandt radioens mest skattede studieværter. Han lavede musikprogrammer, interviewer og programserien Mellem brødre med sin bror Jørgen Hartmann-Petersen, også kendt under pseudonymet "Habakuk". Sammen med oboisten Waldemar Wolsing lavede han en række radioprogrammer om døde komponister: Himmelske samtaler.

Han var forfatter til syv bøger: monografier om Hans Scherfig og William Heinesen, tre essaysamlinger, Carl Madsen – en glad kommunist og En røst fra orkestergraven med erindringer fra et musik- og teaterliv.

Hemming Hartmann-Petersen fik fire børn: Gregers, Ulrik, Katrine og Mikkel Hartmann-Petersen.

Eksterne henvisninger 
 
 

Selvbiografer fra Danmark
Biografiforfattere fra Danmark
Essayister fra Danmark
Jazzmusikere fra Danmark
Ansatte i DR
Dansksprogede forfattere fra Danmark
Gymnasielærere fra Danmark
Gan (kinesisk)

Gan er en betegnelse på en række beslægtede dialekter i den kinesiske sproggruppe i den sino-tibetanske sprogfamilie.

Se også

Kinesiske sprog
Sprog i Kina
Lønborg Kirke

Lønborg Kirke er en landsbykirke opført i romansk stil syd for Skjern i Vestjylland. Kirken ligger på et højdepunkt, hvorfra der er udsigt over Skjern-ådal. Senere har kirken fået tilføjet tårn og våbenhus af middelalderlige, hvidkalkede munkesten. Kirkens hvælv er udsmykket med kalkmalerier.

Lønborg kirke ligger ved siden af en plads, hvor der i sin tid lå en kongsgård, der blev brændt af under Grevens Fejde og igen under Svenskekrigen. Man valgte derfor at flytte denne gård. De lokale indbyggere i Lønborg Sogn og omegn holder hvert år ved siden af kirken sankthansbål med musik og båltale.

Lønborg Kirke er et yndet mål for gæster, der er på tur for at opleve Skjern Å Naturprojekt (Skjern Enge). Fra kirkens nordvestlige dige kan man se solnedgang over Skjern Å og Lønborg Enge.

Eksterne kilder og henvisninger 

 cofman.com – Lønborg Kirke 
 Jylland på tværs – Lønborg Kirke og borgbanke 
 Lønborg Kirke  hos nordenskirker.dk
 Lønborg Kirke hos denstoredanske.dk
 Lønborg Kirke hos KortTilKirken.dk
 Kirkens beskrivelse hos Runeberg: ''Kongeriket Danmark – Trap3-5, s. 639

Kirker i Ringkøbing-Skjern Kommune
Kirker i Ribe Stift
Kirker i Ringkøbing Amt
County Carlow

County Carlow () er et county i Republikken Irland, hvor det ligger i provinsen Leinster.

County Carlow omfatter et areal på 896 km² med en samlet befolkning på 50.471 (2006).

Det administrative county-center ligger i byen Carlow.

Counties i Irland
County Dublin

County Dublin () er et county i Republikken Irland, hvor det ligger i provinsen Leinster.

County Dublin omfatter et areal på 921 km² med en samlet befolkning på 1.186.821 (2006). 

Det administrative county-center ligger i byen Dublin.

Eksterne henvisninger 

Counties i Irland
County Kildare

County Kildare () er et county i Republikken Irland, hvor det ligger i provinsen Leinster.

County Kildare omfatter et areal på 1.693 km² med en samlet befolkning på 186.075 (2006). 

Det administrative county-center ligger i byen Naas.

Counties i Irland
Vestslesvig

Vestslesvig, lokalt også Vesteregnen, er den vestlige del af Sønderjylland, 
fra den dansk-tyske grænse og op til det gamle Ribe Amt. Området omfatter bl.a. Tønder, Bredebro, Løgumkloster, Skærbæk og Rømø. Vestslesvig kan også (især historisk) referere til hele det vestlige Slesvig. Det vestlige Sydslesvig omtales i dag mest som Nordfrisland.

Geografiske områder i Sønderjylland (på tværs af landegrænser)
County Kilkenny

County Kilkenny () er et county i Republikken Irland, hvor det ligger i provinsen Leinster.

County Kilkenny omfatter et areal på 2.061 km² med en samlet befolkning på 87.394 (2006).

Det administrative county-center ligger i byen Kilkenny.

Counties i Irland
County Longford

County Longford () er et county i Republikken Irland, hvor det ligger i provinsen Leinster.

County Longford omfatter et areal på 1.091 km² med en samlet befolkning på 34.361 (2006). 

Det administrative county-center ligger i byen Longford.

Counties i Irland
County Louth

County Louth () er et county i Republikken Irland, hvor det ligger i provinsen Leinster.

County Louth omfatter et areal på 820 km² med en samlet befolkning på 110.894 (2006). Det er dermed Irlands arealmæssigt mindste county.

Det administrative county-center ligger i byen Dundalk, men den største by er dog Drogheda, der er blot en smule større end Dundalk.

Eksterne links 
 County Louth – officiel turisme-website
 Louth Local Authorities – officiel website

Counties i Irland
County Meath

County Meath () er et county i Republikken Irland i provinsen Leinster. County Meath er 2.342 km² med en befolkning på 162.831 (2006). Det administrative county-center ligger i byen Navan, men enkelte offentlige kontorer ligger i Trim, som er en historisk vigtig by. Countyet ligger i det centralirske lavland og består overvejende af græsarealer.
County Meath har også de to eneste Gaeltacht områder i provinsen Leinster, i Rath Cairn og Baile Ghib.

Historie 
I Newgrange, Knowth og Dowth i Boyne-dalen nord for Dublin ligger Jættestueerne Brú na Bóinne, som blev blev bygget i Yngre stenalder af agerbrugere og kvægavlere. De er sandsynligvis blevet anvendt til gravpladser, templer eller måske til astronomiske observatorier. De store sten omkring og inde i gangene er dekoreret med spiraler, cirkler, trekanter, zigzagger og billeder, som kan symbolisere solen, månen og det menneskelige ansigt.
Gravhøjene i Dowth, Knowth og Newgrange hører fra 1993 til UNESCOs Verdensarvsliste.

Grundlæggelsen af kong Cormac mac Airtads kongesæde Tara, mellem Navan og Dunshaughlin, går tilbage til 300 e. Kr., men stedet havde sandsynligvis længe før haft religiøs betydning.

Meath var i det 6. århundrede hjemsted for Irlands første universitet med 3.000 studenter fra Irland, England, Frankrig og Tyskland

I den tidlige middelalder var Meath et af de irske kongeriger og omfattede de nuværende områder Meath og Westmeath og dele af County Westmeath, County Cavan og County Longford.

Mellem 100 og 565 var Meath forenet med Connacht. 1172 blev countyet af kong Henrik 2. af England givet som len til Hugh de Lacy, som havde en betydende rolle i normannernes invasion af Irland.

Turisme 
Der er hoteller, gæstehuse, B&B, sommerhuse og vandrerhjem og mange sports- og fritidsmuligheder. Floderne Boyne og Blackwater er blandt Irlands bedste steder for lystfiskeri.

 Boyne Valley gravhøjene på Newgrange, Knowth og Dowth har 200.000 besøgende om året. Der er guidede ture fra Brú na Bóinne Visitor Centre i landsbyen Donore i nærheden af Drogheda til gravhøjene. Centerets udstilling omfatter en efterligning af Newgranges gravkammer i fuld størrelse og en komplet model af et af de mindre gravsteder fra Knowth. Der er kun adgang til Newgrange og Knowth via centeret.
 Højen Tara mellem Navan og Dunshaughlin har rester af en gravhøj og en ringborg.
 Loughcrew er en gravhøj fra 3500-3300 f.Kr. i nærheden af byen Oldcastle i den nordvestlige del af Meath.
 Gravhøjen Fourknocks i nærheden af byen Naul ved floden Delvin Rivers. Det 6×7 m ovale kammer er nu dækket af en stålkuppel. Besøgende kan i Naul låne en nøgle til kammeret.
 Athcarne Castle i nærheden af Drogheda ca. 40 km nord for Dublin er et malerisk slot bygget af William Badning og hans kone Janet Dowdal i 1590.
 Trim Castle i Trim er en normannisk borg fra det 12. århundrede. Nu er der kun ruiner af den store borg tilbage.

Ekstern henvisning 
 Officiel hjemmeside
 Tourist Information
 Overnatningsmuligheder 

Counties i Irland
County Offaly

County Offaly () er et county i Republikken Irland, hvor det ligger i provinsen Leinster.

County Offaly omfatter et areal på 1.999 km² med en samlet befolkning på 70.604 (2006). 

Det administrative county-center ligger i byen Tullamore.

Counties i Irland
County Westmeath

County Westmeath () er et county i Republikken Irland, hvor det ligger i provinsen Leinster.

County Westmeath omfatter et areal på 1.764 km² med en samlet befolkning på 79.403 (2006). 

Det administrative county-center ligger i byen Mullingar.

Counties i Irland
County Wexford

County Wexford () er et county i Republikken Irland, hvor det ligger i provinsen Leinster.

Byen blev grundlagt i 1210.1210 County Wexford omfatter et areal på 2.352 km² med en samlet befolkning på 163.527 i 2022. 

Det administrative county-center ligger i byen Wexford.

I området Bargy (tidligere baroni) bliver den særlige sprogstamme yola, der stammer far middelalderen, tales stadig.

Byer og landsbyer 
County Town: Wexford
Market Town: Gorey

 Adamstown
 Arthurstown
 Ballycanew
 Ballycullane
 Ballyedmond
 Ballyfad
 Ballygarrett
 Ballyhack
 Ballymitty
 Ballywilliam
 Bannow
 Barntown
 Blackwater
 Bree
 Bridgetown
 Broadway
 Bunclody
 Camolin
 Campile
 Castlebridge
 Castletown
 Cleariestown
 Clohamon
 Clonroche
 Coolgreany
 Courtown
 Craanford
 Crossabeg
 Cullenstown
 Curracloe
 Duncannon
 Duncormick
 Enniscorthy
 Ferns
 Fethard-on-Sea
 Foulkesmill
 Gorey
 Hollyfort
 Inch
 Killinierin
 Kilmore
 Kilmore Quay
 Kilmuckridge
 Kiltealy
 Monamolin
 Monaseed
 Murrintown
 Monageer
 Monbeg
 Newbawn
 New Ross
 Oulart
 Oylegate
 Poulpeasty
 Rathangan
 Rosslare
 Rosslare Harbour
 Raheen
 Rathnure
 Saltmills
 Taghmon
 Watch House Village
 Wellingtonbridge
 Wexford

Seværdigheder 
Bannow Drive, der er en rute igennem fire de landsbyer Duncormick, Cullenstown, Bannow og Wellingtonbridge, og dette er en populær turistattraktion i Wexford.

Ballyteigue Burrow, nær Duncormick, er en af de bedst beskyttede klitsystemer i Irland. Her er rigt flora og fauna, og de omkring 9 km kyststrækning er beskyttet som naturreservat i Ballyteigue Bay.

Hook Peninsula er kendt for sine mange strande og udsigter. Her findes også fyrtårnet Hook Head og Loftus Hall.

Der er populære strande i Courtown, Curracloe, Carnsore Point, Duncannon og Rosslare Strand.

Andre steder inkluderer 

Ferns Castle and Abbey
Enniscorthy Castle and Museum
Vinegar Hill
National 1798 Visitor Centre
Boolavogue
The Browne-Clayton Monument
Oulart Hill
Castleboro House
The Seven 'Castles' of Clonmines
Johnstown Castle
Dollar Bay
Loftus Hall – Forladt hjemsøgt hus (den første sal blev opført på stedet i 1350)
Ballyteigue Castle
Bannow Church (dateret til 1200-tallet)
Selskar Abbey, Wexford 
Irish National Heritage Park (Ferrycarrig)
Tacumshin windmill (southeast County Wexford)
St. Mary's Church, New Ross
Dunbrody Abbey
Tintern Abbey
Slade Castle
Ballyhack Castle
J.F. Kennedy homestead and park
Slieve Coilte
Wells House and Gardens
Duncannon Fort
Saltee Islands

Referencer

Eksterne henvisninger 

Counties i Irland
County Wicklow

County Wicklow () er et county i provinsen Leinster i Republikken Irland.

County Wicklow omfatter et areal på 2.024 km² med en samlet befolkning på 114.676 (2006). Det administrative county-center ligger i byen Wicklow.

I County Wicklow finder man blandt andet Rathgall, resterne af et stort ringmurkranset fort, der har rødder tilbage til bronzealderen.

Counties i Irland
Tyske østområder

De tyske østområder var den del af Tyskland, som lå øst for Oder-Neisse-linjen og efter 1945 blev underlagt Polen og Sovjetunionen. Det omfattede provinserne Østpreussen, størstedelen af Pommern og Schlesien samt den østligste del af Brandenburg.

Størstedelen af den tyske befolkning flygtede i den sidste tid af krigen, og mange havnede i Danmark eller det vestlige Nordtyskland, bl.a. Sydslesvig. Efter krigen blev de tilbageblevne fordrevet, borset fra enkelte undtagelser. I det øvre Schlesien omkring Oppeln (Opole) fik befolkningen lov at blive, fordi de var kyndige i minedrift. I dag er området center for det tyske mindretal i Polen.

Se også 
 Besættelseszoner i Tyskland efter 2. verdenskrig
 Jalta-konferencen
 Potsdam-konferencen

Østområder
County Fingal

County Fingal (Irsk: Contae Fhine Gall) er et sub-county inden for County Dublin i Republikken Irland, hvor det ligger i provinsen Leinster.

County Fingal omfatter et areal på 448 km² med en samlet befolkning på 239.813 (2006).

Det administrative county-center ligger i byen Swords.

Eksterne henvisninger 

Counties i Irland
Levenså

Levenså (tysk: Levensau), var en å i det nordlige Tyskland, beliggende i den østlige del af Slesvig-Holsten i landskabet Jernved (Dänischwohld) nord for Kiel. I dag eksisterer kun den inderste del af Levenså som en mindre bæk, der munder ud i Kielerkanalen. 

Levenså var, sammen med Ejderen og en kort landegrænse på 2-3 km mellem de to vandløb, fra 811 grænsen mellem det danske og det tyske rige og senere mellem hertugdømmerne Slesvig og Holsten. Navnet er første gang dokumenteret i kong Valdemars tid 1225 ved siden af Ejderen som Danmarks sydgrænse. Navnets første led henføres til et personnavn, som er afledt af oldsaksisk lêva (≈efterladenskab, rest), måske oldhøjtysk lewo (≈løve) eller germansk waldaz (≈den herskende) . Fra 1784 indgik størstedelen af Levenså i Ejderkanalen, der senere blev til Kielerkanalen. Tidligere var udløbet ved Holtenå (Holtenau) lige nord for Kiel, hvor kanalindløbet er i dag. I årene 1482 til 1626 holdtes landdagen ved Levensåen og dermed ved grænsen mellem hertugdømmerne. Åen var mellem 8 og 10 fod dyb og 8 til 15 fod bred. I Knop og Holtenå fandtes broer over åen og en sluse for at kunne regulere åens vandstand.

Noter 

Floder i Slesvig-Holsten
County Cavan

County Cavan (Irsk: Contae an Chabháin) er et county i Republikken Irland, hvor det ligger i provinsen Ulster.

County Cavan omfatter et areal på 1.931 km² med en samlet befolkning på 63.961 (2006). 

Det administrative county-center ligger i byen Cavan.

Counties i Irland
County Donegal

County Donegal (Irsk: Contae Dhún na nGall) (udlændingenes fæstning) er et county på 4.841 km² og 147264 indb. i provinsen Ulster i Irland.

Administrationsbyen er Lifford, mens den største by er Letterkenny.

Countyet er også kendt for at producere Donegal Tweed, der burges til bl.a. jakker og sixpence.

Historie 
Donegal blev beboet for over 9.000 år siden. Der er overalt mange arkæologiske minder om de førkristlige beboere, som fx de talrige gravmæler overalt i grevskabet.
 
I den sydlige del ligger Lough Derg, en kendt valfartsby til ære for St. Patrick. I byen Donegal ses ruinerne af Franziskanerklosteret Donegal fra det 15. århundrede og borgen Donegal Castle.

Geografi 
Det højeste punkt er Errigal, 752 moh.. Donegal består overvejende af et lavt bjerglandskab, med flere fjorde langs kysten. Fjordene Lough Swilly og Lough Foyle, som danner grænsen mod Nordirland, er de vigtigste. Slieve League er en af de højeste kystklipper i Europa, og Malin Head på halvøen Inishowen er Irlands nordligste punkt. Uden for kysten ligger øerne Arranmore og Tory Island, som er beboet og tilhører grevskabet. Der er også flere ubeboede øer.

Den ældste kendte irske bjergart er en gnejstype på øen Inishtrahull ud for kysten. Gnejsen er omkring 1,7 milliarder år gammel. I andre dele af Donegal er der fundet sten, som er aflejringer efter gletsjere. De viser, at Irland var delvist dækket af is i en af istiderne. Det er svært at tidsbestemme disse afsætninger nøjagtigt på grund af senere landhævninger.

Klimaet er mildt på grund af Golfstrømmen.

Sprog 

Dialekten af det irske gæliske sprog som tales i Donegal er distinkt og har optaget træk fra det skotsk gæliske. Det findes et gaeltacht (irsktalende område) i Donegal, en vestulsterdialekt. Tidligere var der også en gaeltacht på Inishowen, hvor man brugte østulsterdialekt. Donegalirsk har stærk indflydelse på irsk i det nordlige Irland, og det er med en markant anderledes udtale end den «officielle» i de irske radioudsendelser. Ulsterskotsk tales også i Donegal.

Berømte mennesker 
 Altan
 Columba
 Enya
 Daniel O'Donnell
 Clannad
 Moya Brennan

Counties i Irland
County Monaghan

County Monaghan (Irsk: Contae Mhuineacháin) er et county i Republikken Irland, hvor det ligger i provinsen Ulster.

County Monaghan omfatter et areal på 1.294 km² med en samlet befolkning på 55.816 (2006). 

Det administrative county-center ligger i byen Monaghan.

Counties i Irland
Horze

Horze er en privat-ejet finsk producent af udstyr til ridning, som man også sælger i egne forretninger. Den har butikker foreløbigt i Nordeuropa og Rusland. Der er også etableret grossistsalg i Storbritannien, Frankrig, Spanien, Grækenland, Polen, Ungarn og Australien. 

Virksomheden startede i 1988 med udstyr til kun til trav, men efterhånden udvikledes flere og flere produkter også til ridning generelt. I 2003 blev navnet Horze skabt og samtidig startedes ekspansionen med konceptbutikker, først i Norge (2004), derefter Danmark (2005) og Sverige (2005). I 2006 åbnede virksomheden i Tyskland.

I Danmark har Horze nu fire butikker. I marts 2008 åbnede den nyeste forretning i Skippinge i Vestsjælland.

Udover fysiske butikker sælger man desuden varer over Internettet til lande i EU.

Man satser i dag på at udvikle butikskæden gennem både egne butikker og gennem franchising.

Derudover sponserer man eliteryttere – f.eks. Danmarksmesteren i spring Tina Lund, og Finlands landshold.

Fremstillingsvirksomheder fra Finland
Rideudstyr
Etableret i 1988
Detailvirksomheder fra Finland
Laytown-Bettystown-Mornington

Laytown-Bettystown-Mornington 

Portmarnock  er en irsk by i County Meath i provinsen Leinster, i den centrale del af Republikken Irland med en befolkning (inkl. opland) på 8.978 indb i 2006 (5.597 i 2002) 

Byområdet består af de tre sammenvoksede og hastigt voksende småbyer Laytown (Irsk: An Inse), Bettystown (Irsk: Baile an Bhiataigh) og Mornington, der strækker sig langs kysten nord for County Dublin.

Se også 
 Oversigt over de 100 største byer i Republikken Irland

Byer i Irland
Liza Minnelli

Liza May Minnelli (født 12. marts 1946) er en amerikansk skuespillerinde og sangerinde. Hun er datter af sangerinde og skuespillerinde Judy Garland og filminstruktøren Vincente Minnelli. Hun fik som natklubsangerinde og skuespillerinde kritikerros for filmene The Sterile Cuckoo (1969) og Tell Me That You Love Me og Junie Moon (1970). Minnelli steg nu til international stjernestatus for rollen som Sally Bowles i filmatiseringen af Broadway musicalen Cabaret i 1972, hvor hun vandt en Oscar for bedste kvindelige hovedrolle. Senere medvirkede hun i Arthur (1981) sammen med Dudley Moore og John Gielgud.

Mens filmprojekter som Lucky Lady, A Matter of Time og New York, New York blev mindre positivt modtaget, blev Minnelli en af de mest alsidige, højt respekteret og bedst sælgende entertainere i tv, der begynder med Liza with a Z i 1972 og på scenen i Broadway-produktioner af Flora the Red Menace, The Act og The Rink.

Hun medvirkede i Liza's Back i 2002. Hun havde gæsteoptrædener i sitcomet Arrested Development og havde en mindre rolle i filmen The Oh in Ohio. I 2008/2009 udførte hun Broadway showet Liza's at the Palace..., der vandt en Tony Award.

Eksterne henvisninger 

 
 

Skuespillere fra Californien
Hollywood Walk of Fame
Personer fra Hollywood